EA พุ่ง 4% โบรกฯชี้เทคนิคขาขึ้น ลุ้นวิ่งแนวต้าน 64.25 บ.
EA พุ่ง 4% ราคาแตะ 62.25 บ. ด้วยมูลค่าซื้อขาย 1.65 พันลบ. โบรกฯชี้เทคนิคขาขึ้น มีลุ้นทำ High ใหม่ของรอบ ประเมินแนวต้าน 64.25 บ.
25 ส.ค. 2564

ผู้สื่อข่าวรายงานว่าวันนี้ (25 ส.ค. 2564) ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 15.56 น. อยู่ที่ระดับ 62.25 บาท เพิ่มขึ้น 2.50 บาท หรือ 4.18% โดยทำจุดสูงสุดที่ 62.50 บาท และทำจุดต่ำสุดที่ 60.00 บาท ด้วยมูลค่าการซื้อขาย 1.65 พันล้านบาท

โดยบล.เมย์แบงก์ กิมเอ็ง (ประเทศไทย) ระบุในบทวิเคราะห์ (25 ส.ค.2564) ว่า ราคา EA กำลังทะลุแนวต้านเส้น Downtrend line ขึ้นมาได้ โมเมนตัมเป็นบวกในช่วงนี้มีลุ้นการขึ้นทำ High ใหม่ของรอบ โดยหากผ่านแนวต้าน 62 บาทได้ จะเป็นการยืนยันทิศทางเชิงบวกอีกครั้ง ประเมินแนวรับที่ 60.25 / 59 บาท แนวต้าน 62 / 64.25 บาท
 
 
 